สวัดดีคับ สอบถามเรื่องปานดำแรกเกิด ลูกสาวเพิ่งคลอดมีปานดำขนาดใหญ่รอบตาขวาถึงหน้าพาก อยากทราบว่าอันตรายมั้ยคับ ขั้นตอนการรักษาด้วยวิธีไหน แล้วจะเข้าทำการรักษาได้ช่วงอายุเท่าไหร่คับ
สวัสดีค่ะ ปานสีดำ ที่พบเป็นแต่แรกเกิด อาจเป็น1. Nevus of Ota เป็นปานที่สีออกน้ำสีน้ำเงินเทา หรือน้ำตาลม่วง โดย nevus of Ota จะเป็นที่หน้าผากและรอบดวงตา รวมไปถึงกระจกตา ตาขาว และม่านตา มักพบตั้งแต่แรกเกิด พบในผู้หญิงมากกว่าผู้ชาย การรักษาอาศัยการใช้เลเซอร์ ได้แก่ Q switched Nd YAG laser, Alexandrute laser, QS ruby laser และ intense pulse light laser (IPL) แต่ก็มักกลับเป็นซ้ำได้อีก ทั้งนี้ หากจะรักษา ก็ควรรอให้เด็กโตก่อน พอที่จะให้ความร่วมมือในการรักษาค่ะ2. ปานมองโกเลียน (Mongolian Spots) เป็นปานที่พบแต่แรกเกิด มีสีน้ำเงินเทา คล้ายรอยเขียวฟกช้ำ เกิดขึ้นบริเวณหลังส่วนล่างหรือก้น มักหายไปได้เองเมื่ออายุ 4 ปี ไม่จำเป็นต้องได้รับการรักษา3. ปานดำแต่กำเนิด (Congenital melanocytic naevi) มีตั้งแต่ขนาดเล็ก กลางและใหญ่ และอาจพบขนบริเวณปานได้ โดยส่วนใหญ่มักจะโตขึ้นเรื่อยๆตามการเติบโตของ แต่บางรายอาจค่อยๆ เล็กลง และมีส่วนน้อยที่อาจหายไปเองได้ ดังนั้น ก็ควรรอให้เด็กโตก่อน แล้วจึงค่อยพิจารณารักษา โดยมีทั้งการเลเซอร์ หรือผ่าตัดออกแนะนำ ควรพาน้องไปพบแพทย์เพื่อตรวจว่าเป็นปานชนิดใด จะได้รับคำแนะนำที่เหมาะสมในการดูแลต่อไปค่ะ